CELEX: 32007R1210
Language: ro
Date: 2007-10-17 00:00:00
Title: Regulamentul (CE) nr. 1210/2007 al Comisiei din 17 octombrie 2007 privind lansarea unei licitații pentru atribuirea de licențe de export din sistemul A3 în sectorul fructelor și legumelor (tomate, portocale, lămâi, struguri de masă și mere)

18.10.2007   
            
            
               RO
            
            
               Jurnalul Oficial al Uniunii Europene
            
            
               L 274/3
            
         
      REGULAMENTUL (CE) NR. 1210/2007 AL COMISIEI
   
   din 17 octombrie 2007
   privind lansarea unei licitații pentru atribuirea de licențe de export din sistemul A3 în sectorul fructelor și legumelor (tomate, portocale, lămâi, struguri de masă și mere)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), în special articolul 35 alineatul (3) al treilea paragraf,
   întrucât:
   
               (1)
            
            
               Regulamentul (CE) nr. 1961/2001 al Comisiei (2) stabilește normele de aplicare a restituirilor la export în sectorul fructelor și legumelor.
            
         
               (2)
            
            
               În temeiul articolului 35 alineatul (1) din Regulamentul (CE) nr. 2200/96, în măsura necesară pentru a permite exportul unor cantități semnificative din punct de vedere economic, produsele exportate de Comunitate pot face obiectul unei restituiri la export, în limitele care rezultă din acordurile încheiate în conformitate cu articolul 300 din tratat.
            
         
               (3)
            
            
               În conformitate cu articolul 35 alineatul (2) din Regulamentul (CE) nr. 2200/96, este necesar să se asigure că fluxurile comerciale generate anterior de regimul restituirilor nu sunt perturbate. Din acest motiv, precum și datorită caracterului sezonier al exporturilor de fructe și legume, este necesară stabilirea cantităților prevăzute pentru fiecare produs, pe baza nomenclaturii produselor agricole pentru restituirile la export stabilite prin Regulamentul (CEE) nr. 3846/87 al Comisiei (3). Aceste cantități trebuie alocate ținând seama de caracterul mai mult sau mai puțin perisabil al produselor respective.
            
         
               (4)
            
            
               În temeiul articolului 35 alineatul (4) din Regulamentul (CE) nr. 2200/96, restituirile trebuie stabilite luând în considerare, pe de o parte, situația existentă și perspectivele evoluției prețurilor și disponibilității fructelor și legumelor pe piața comunitară și, pe de altă parte, prețurile practicate în comerțul internațional. Trebuie luate în considerare, de asemenea, costurile de comercializare și transport, precum și aspectul economic al exporturilor prevăzute.
            
         
               (5)
            
            
               În conformitate cu articolul 35 alineatul (5) din Regulamentul (CE) nr. 2200/96, prețurile pe piața comunitară se stabilesc ținând seama de prețurile cele mai avantajoase pentru export.
            
         
               (6)
            
            
               Situația comerțului internațional sau cerințele specifice ale anumitor piețe pot necesita diferențierea restituirii, pentru un anumit produs, în funcție de destinația acestuia.
            
         
               (7)
            
            
               Tomatele, portocalele, lămâile, strugurii de masă și merele din categoriile Extra, I și II din normele comunitare de comercializare pot face în prezent obiectul unor exporturi importante din punct de vedere economic.
            
         
               (8)
            
            
               Pentru a permite utilizarea cât mai eficientă a resurselor disponibile și ținând seama de structura exporturilor Comunității, este necesar să se lanseze o licitație și să se fixeze valoarea indicativă a restituirilor și cantitățile prevăzute pentru perioada respectivă.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   (1)   Se lansează o licitație pentru atribuirea de licențe de export din sistemul A3. Produsele respective, perioada de depunere a ofertelor, ratele indicative de restituire și cantitățile prevăzute sunt stabilite în anexă.
   (2)   Licențele eliberate în conformitate cu ajutorul alimentar, menționate la articolul 16 din Regulamentul (CE) nr. 1291/2000 al Comisiei (4) nu se scad din cantitățile eligibile prevăzute în anexa la prezentul regulament.
   (3)   Perioada de valabilitate a licențelor de tip A3 expiră la 31 decembrie 2007.
   Articolul 2
   Prezentul regulament intră în vigoare la 25 octombrie 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 octombrie 2007.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).
   
      (2)  JO L 268, 9.10.2001, p. 8. Regulament, astfel cum a fost modificat ultima dată prin Regulamentul (CE) nr. 548/2007 (JO L 130, 22.5.2007, p. 3).
   
      (3)  JO L 366, 24.12.1987, p. 1. Regulament, astfel cum a fost modificat ultima dată prin Regulamentul (CE) nr. 532/2007 (JO L 125, 15.5.2007, p. 7).
   
      (4)  JO L 152, 24.6.2000, p. 1.
   
      ANEXĂ
      PRIVIND LANSAREA UNEI LICITAȚII PENTRU ATRIBUIREA DE LICENȚE DE EXPORT DIN SISTEMUL A3 ÎN SECTORUL FRUCTELOR ȘI LEGUMELOR (TOMATE, PORTOCALE, LĂMÂI, STRUGURI DE MASĂ ȘI MERE)
      
                  Perioada de depunere a ofertelor: 25-26 octombrie 2007.
               
            
                  Codul produselor (1)
                  
               
               
                  Destinația (2)
                  
               
               
                  Indicative refund Rata indicativă de restituire
                  (EUR/t/net)
               
               
                  Scheduled quantity
                  (tonnes)
               
            
                  0702 00 00 9100
               
               
                  A00
               
               
                  30
               
               
                  5 000
               
            
                  0805 10 20 9100
               
               
                  A00
               
               
                  36
               
               
                  56 667
               
            
                  0805 50 10 9100
               
               
                  A00
               
               
                  60
               
               
                  16 667
               
            
                  0806 10 10 9100
               
               
                  A00
               
               
                  23
               
               
                  1 667
               
            
                  0808 10 80 9100
               
               
                  F04, F09
               
               
                  32
               
               
                  50 000
               
            
         (1)  Codurile produselor sunt definite în Regulamentul (CEE) nr. 3846/87 al Comisiei (JO L 366, 24.12.1987, p. 1).
      
         (2)  Codurile destinațiilor de serie „A” sunt definite în anexa II la Regulamentul (CEE) nr. 3846/87. Celelalte destinații sunt definite după cum urmează:
      
                  F04
               
               
                  :
               
               
                  Hong Kong, Singapore, Malaysia, Sri Lanka, Indonezia, Thailanda, Taiwan, Papua Noua Guinee, Laos, Cambodgia, Vietnam, Japonia, Uruguay, Paraguay, Argentina, Mexic, Costa Rica.
               
            
                  F09
               
               
                  :
               
               
                  Destinațiile următoare: Norvegia, Islanda, Groenlanda, Insulele Feroe, Albania, Bosnia și Herțegovina, Croația, Fosta Republică Iugoslavă a Macedoniei, Serbia, Muntenegru, Armenia, Azerbaidjan, Belarus, Georgia, Kazahstan, Kârgâzstan, Moldova, Rusia, Tadjikistan, Turkmenistan, Uzbekistan, Ucraina, Arabia Saudită, Bahrain, Qatar, Oman, Emiratele Arabe Unite (Abu Dhabi, Dubai, Sharjah, Ajman, Umm Al-Qaiwain, Ras Al-Khaimah și Fujairah), Kuweit, Yemen, Siria, Iran, Iordania, Bolivia, Brazilia, Venezuela, Peru, Panama, Ecuador și Columbia, țări și teritorii din Africa, cu excepția Africii de Sud, destinații prevăzute la articolul 36 din Regulamentul (CE) nr. 800/1999 al Comisiei (JO L 102, 17.4.1999, p. 11).